| Medaljeoversikt |
| --- |
| Hurtigløp på skøyter: |
| Konkurrerte for Japans flagg Japan |
| Hurtigløp på skøyter piktogram Asiatiske vinterleker Logo for Asiatiske leker |
| Gull | Sapporo 1986 |  10 000 m  |
| Sølv | Sapporo 1986 |  1 500 m  |
| Bronse | Sapporo 1986 |  5 000 m  |
| Skøyter hurtigløp Japan Allround-NM Japans flagg |
| Gull |  Fujikyu 1986  |  Allround  |
| Sølv |  Obihiro 1987  |  Allround  |
| Sølv |  Asama 1988  |  Allround  |
| Sølv |  Ikaho 1989  |  Allround  |

**Munehisa Kuroiwa** (*黒岩 宗久*, født 19. april 1966 i Tsumagoi, Gunma) er en japansk tidligere skøyteløper som deltok i nasjonale og internasjonale konkurranser i hurtigløp på skøyter og representerte Senshu University og Japan.

I sesongen 1983/84 deltok han i junior-VM på skøyter i nederlandske Assen hvor han ble uplassert etter ikke å ha startet på 500 meter. Han fikk forøvrig en 9.-plass på 3 000 meter og en 18.-plass på 1 500 meter.

Sesongen 1985/86 i januar vant Kuroiwa det japanske allround-mesterskapet i Fujikyu etter distanseseire på 5 000 meter og 1 500 meter samt fjerdeplasser på både 500 meter og 10 000 meter. Så i februar 1986 deltok han i Allround-VM på skøyter 1986 i vesttyske Inzell hvor han ble rangert som nummer 19 etter ikke å ha kvalifisert seg til den avsluttende mildistansen. Så i begynnelsen av mars samme sesong tok han gull (10 000 meter), sølv (1 500 meter) og bronse (5 000 meter) under de asiatiske vinterlekene i hurtigløp på skøyter som ble arrangert på Makomanai Skating Centre i Sapporo.

Kuroiwa tok sølv i det japanske allround-mesterskapet i Obihiro i januar 1987 bak gullvinneren Toru Aoyanagi som her vant etter distanseseire på 500 meter og 1 500 meter samt annenplass på 10 000 meter og tredjeplass på 5 000 meter. I dette mesterskapet var Kuroiwas beste distanseplassering en annenplass på 1 500 meter.

Sesongen 1987/88 i desember tok Kuroiwa nok en sølvmedalje i det nasjonale allround-mesterskapet på skøyter som denne gangen ble arrangert i Asama. Mester ble nok en gang Toru Aoyanagi med distanseseire på både 5 000 meter og 10 000 meter og bronsevinner ble Yoshiyuki Shimizu. Kuroiwa vant denne gangen 1 500 meteren i allroundmesterskapet. Så februar 1988 ble han tatt ut for Japan under Vinter-OL på skøyter i Olympic Oval, Calgary og gikk 1 500 meter (16.-plass) og 5 000 meter (27.-plass) og begge distanser på nye personlige rekorder. I mars 1988 var han med på det japanske laget under Allround-VM på skøyter 1988 (rangert som 23.-plass uten å ha kvalifisert seg til 10 000 meteren) som ble arrangert på den legendariske skøytebanen Medeo i Alma-Ata (nå kjent som Almaty).

Sesongen 1988/89 i januar tok han for tredje gang sølv i det nasjonale allroundmesterskapet i Ikaho og også denne gange var det Toru Aoyanagi som vant sammenlagt. Kuroiwa vant nok engang både 5 000 meteren og 1 500 meteren som han gjorde det under det nasjonale allroundmesterskapet i 1986 i Fujikyu. Naoki Kotake tok denne gangen bronsemedaljen sammenlagt etter sin distanseseier på 10 000 meter som Kotake vant foran Kuroiwa. Aoyanagi vant forøvrig 500 meteren i mesterskapet. Så i februar 1989 ble han på nytt tatt ut til Allround-VM på skøyter 1989 som denne gangen ble arrangert på Valle Hovin stadion i Oslo, og nå kvalifiserte han seg for 10 000 meteren og ble nummer 12 sammenlagt i et mesterskap som ble vunnet av nederlandske Leo Visser.

Munehisa Kuroiwa er en yngre bror av skøyteløperen Akira Kuroiwa.

Personlige rekorder
-------------------

| Distanse | Tid | Dato | Sted | Bane | Løp |
| --- | --- | --- | --- | --- | --- |
| 0 500 m | **38,24** | 30. januar 1988 | Canadas flagg Calgary | Olympic Oval | Internasjonalt løp 1988 |
| 1 000 m | **1.18,44** | 12. februar 1987 | Kinas flagg Changchun | Jilin Provincial Speed Skating Rink | Landskamp CHN–JPN 1987 |
| 1 500 m | **1.55,42** | 20. februar 1988 | Canadas flagg Calgary | Olympic Oval | Vinter-OL 1988 |
| 3 000 m | **4.08,58** | 3. januar 1987 | Japans flagg Karuizawa | Karuizawa Skating Center | 19. kanto intercollege 1987 |
| 5 000 m | **7.01,55** | 17. februar 1988 | Canadas flagg Calgary | Olympic Oval | Vinter-OL 1988 |
| 10 000 m0 | **15.03,31** | 25. desember 1986 | Japans flagg Nikko | Ardel Kirifuri Sports Valley | 59. all japan student games 1987 |

Referanser
----------

1. ↑   www.sports-reference.com[Hentet fra Wikidata]
2. 1 2 3 4 5  «Championship Allround of Japan». Villaweb.nl. Besøkt 15. februar 2015.

Eksterne lenker
---------------

* (en) Munehisa Kuroiwa – Olympics.com Rediger på Wikidata

* (en) Munehisa Kuroiwa – Olympic.org Rediger på Wikidata

* (en) Munehisa Kuroiwa – Olympedia Rediger på Wikidata

* (en) Munehisa Kuroiwa – Sports-Reference (OL-resultater – arkivert) Rediger på Wikidata

* (en) Munehisa Kuroiwa – Speedskatingbase.eu Rediger på Wikidata

* (en) Munehisa Kuroiwa – SpeedSkatingNews.info Rediger på Wikidata

* (en) Munehisa Kuroiwa – SpeedSkatingStats.com Rediger på Wikidata

* (en) Munehisa Kuroiwa – TheSports.org Rediger på Wikidata
* (en) Munehisa Kuroiwa på Jakub Majerski's Speedskating database (Adelskalender distanser og sammenlagt)
* (en) Munehisa Kuroiwa på ISU sine nettsider. (noen resultater)
* (en) Munehisa Kuroiwa på The-Sports.org (noen resultater)

YouTube-videoer
* Winter Olympic Games Calgary 1988 - 1500 m Zhelezovskiy - M. Kuroiwa på YouTube.com (Lengde: 3 minutter 4 sekunder)